Here is a page extracted from Wikipedia that may contain CSS, HTML, and a lot of unformatted text.

Title: Beratón
Content: Beratón ye un municipio d'a provincia de Soria, comarca de Tierra de Ágreda y partiu chudicial de Soria (Castiella y Leyón). Fa parte d'a diocesi d'Osma. A suya población ye de 36 habitants (2014), en una superficie de 41,04 km² y una densidat de 0,87 hab/km².

Toponimia 
A radiz d'o toponimo Verat- la trobamos a sobén en l'antroponimia antiga, y en concreto en l'antroponimo Veratius. En estar tractau como nombre d'a tercera declinación leva tema en -n.
Veratonem > Veratone > Beratón.

A xorda intervocalica se conserva seguntes a fonetica aragonesa y mozarabe como en bels toponimos d'o Campo de Borcha. En base a esta analís etimolochica resulta poco probable a hipotesi de Menéndez Pidal, que creyeba que Beratón correspondeba con o carrascal sagrato que menciona Marcial (Sacrum Ilicetum Buradonis).

Cheografía 
A localidat de Beratón ye situata a 1.395 metros d'altaria dencima d'o livel d'a mar, a piet de Moncayo, y a una distancia de 63 km de Soria, a capital d'a suya provincia y partiu chudicial.

Lo termin municipal de Beratón desaugua enta la Isuela a l'este y enta l'Araviana a l'ueste. La Isuela naixe en l'Alto de los Almudejos.

Mugas 
O suyo termin municipal muga con Borobia, Ólvega y Cueva de Ágreda.

Administración

Alcaldes 

Municipios de Soria que mugan con Aragón